**Pápakörnyéki Önkormányzatok**

 **Feladatellátó Társulás**

 **Elnökétől**

 **8542 Vaszar, Fő u. 29.**

**Pápakörnyéki Önkormányzatok Feladatellátó Társulás**

 **Tag Önkormányzata**

 **Polgármestere**

 **részére**

**Székhelyén**

**Tisztelt Polgármester Asszony/Úr!**

Mellékelten megküldöm a Pápakörnyéki Önkormányzatok Feladatellátó Társulás Társulási Megállapodásának módosítását, valamint azt egységes szerkezetben.

A Társulási Megállapodás módosítására az alábbi indokok miatt van szükség:

**Módosító Okirat 1. pont**

Bakonypölöske Önkormányzat Képviselő-testülete 52/2015. (X. 30.) határozatával, Nagytevel Önkormányzat Képviselő-testülete 7/2016. (I. 26.) határozatával döntött arról, hogy a házi segítségnyújtás feladatait 2017. január 1-től a Pápakörnyéki Önkormányzatok Feladatellátó Társulása keretében kívánja ellátni.

Béb Község Önkormányzat Képviselő-testülete 30/2016. (VI. 7.) határozatával döntött arról, hogy 2017. január 1-től a házi segítségnyújtás feladatellátást nem a Pápakörnyéki Önkormányzatok Feladatellátó Társulása keretében kívánja ellátni.

Az Önkormányzatok döntéseiket a törvényi határidőn belül hozták meg, így annak a Társulási Megállapodásban történő átvezetésének jogi akadálya nincs.

**Módosító Okirat 2. pont**

2016. október 2-án Karvas Jánost választották meg Bakonyszentiván polgármesterének. Beiktatására 2016. október 13-án került sor. A Társulási Megállapodás 1.a melléklete a polgármester személyében bekövetkezett változást vezeti át.

**Kérem, hogy a Képviselő-testület az előterjesztést szíveskedjék megtárgyalni, a határozati javaslat szerint a Társulási Megállapodás módosítását és azt egységes szerkezetben jóváhagyni.**

**....... Község Önkormányzat Képviselő-testülete**

**…/2016. (…..) határozata**

…..Község Önkormányzatának Képviselő-testülete a Pápakörnyéki Önkormányzatok Feladatellátó Társulása Társulási Megállapodásának 16. módosítását, valamint azt egységes szerkezetben az előterjesztés 1. és 2. melléklet szerinti tartalommal jóváhagyja.

Határidő: Azonnal

Felelős: Polgármester

Vaszar, 2016. 10.18.

 **Üdvözlettel:**

 **Varga Péter**

 **elnök**